C 288/14
BG
Официален вестник на Европейския съюз
17.8.2023 г.
3.6.
Специфични правила за етикетиране на продукта, за който се отнася регистрираното наименование Освен информацията съгласно нормативните изисквания, на етикета на сиренето „Pecorino Crotonese“ се поставя и следният допълнителен текст: логото на „Pecorino Crotonese“, следвано от надписа „Denominazione di Origine Protetta“ [защитено наименование за произход] или от съкращението „D.O.P.“
[ЗНП], символите на Европейския съюз и евентуално препратката към регламента на ЕС; търговското наименование и адресът на предприятието производител.
Върху етикета на продуктите, предназначени за международния пазар, означението „Denominazione di Origine Protetta“ и логото на ЕС могат да бъдат на езика на държавата по местоназначение.
Символите, с които е изобразен надписът „Pecorino Crotonese DOP [ЗНП]“ или останалият разрешен текст, трябва да бъдат групирани в едно и също зрително поле и да са ясни, четливи, незаличими и достатъчно едри, за да се открояват от фона, върху който са отпечатани, така че да се различават лесно от всички останали текстове и/или графични елементи.
Търговските марки на преработвателите и на търговците може да бъдат включени в етикета, но с по-малък размер на шрифта от използвания в логото на ЗНП.
Задължително е винаги да се изобразява цялото лого.
Използването на опростеното лого, т.е. без външната част, е разрешено единствено и само във версията „графично изображение“.
Не се разрешава обаче обратното, т.е. лого, на което е изобразен само надписът „Pecorino Crotonese“.
Накратко, съществуват три разрешени версии на логото: хоризонтална, вертикална и „графично изображение“.
Версията „графично изображение“ на логото трябва да бъде отпечатана върху сиренето „Pecorino“ с топъл печат, релефен печат или печат с мастило за хранителни цели, поставен върху една от основите на сиренето.
Задължително се изписва буквено-цифреният идентификационен код на мандрата.
Той може да бъде отпечатан директно върху сиренето с помощта на гореспоменатите методи или да бъде изписан върху етикета.
Страничната част на питата сирене може да се маркира по желание.
Разрешава се логото да се възпроизведе върху тази част от сиренето с помощта на установените методи.
4.
Кратко определение на географския район Районът на производство и зреене на сиренето обхваща цялата административна територия на общините в провинция Crotone: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico, Verzino; цялата административна територия на следните общини в провинция Catanzaro: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri и Zagarise; и цялата административна територия на следните общини в провинция Cosenza: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli, Terravecchia.